Diari Oficial de la Generalitat Valenciana


Sumari del DOGV 5117, del 19-10-2005 (2005/10410)

Actuacions de guarda i custòdia número 1.309/2004. Cèdula de notificació.
-------------------------------------------------------------------------

### Dades del document

Número de DOGV
:   5117

Data del DOGV
:   19-10-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/10175


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Actuacions de guarda i custòdia número 1.309/2004. Cèdula de notificació. [2005/M10941]
  
Montserrat Isabel Cabrera, secretària del Jutjat de Primera Instància número 7 de Castelló, en el judici a què es fa referència, s'ha dictat la resolució el text literal de la qual és el següent:
  
Sentència número 1064/2005.
  
Castelló de la Plana, 23 de setembre de 2005.
  
José Luis Conde-Pumpido García, magistral jutge de Primera Instància número 7 de Castelló, ha conegut les presents actuacions sobre guarda i custòdia número 1.309/2004, promogudes per Manuela Cruz Fernández, representada per la procuradora senyora Cruz Sorribes i defesa pel lletrat senyor Janés Medina, contra José Manuel López Colazo, en rebel·lia, i en què ha sigut part el Ministeri Fiscal.
  
Antecedents de fet:
  
1. La procuradora senyora Cruz Sorribes, en la representació que té acreditada de Manuela Cruz Fernández, va formular demanda per a l'adopció de mesures relatives a guarda i custòdia de fill menor contra José Manuel López Colazo, sol·licitant que es dictara sentència per la qual s'elevaren a definitives les mesures provisionals de la interlocutòria de 27 d'octubre de 2004.
  
Els fets en què es fonamentava la demanda eren els següents:
  
1) En data 27 d'octubre de 2004, el Jutjat de Primera Instància número 7 de Castelló va dictar interlocutòria per la qual adoptava mesures provisionals prèvies entre els litigants.
  
2) Interessa l'elevació a definitives de les mesures provisionals prèvies.
  
2. Admesa a tràmit la demanda, es va citar el demandat, qui no va comparéixer en temps i forma, per la qual cosa va ser declarat en rebel·lia. El Ministeri Fiscal va contestar sol·licitant que es dictara sentència conforme al que resultara provat.
  
3. Es va convocar a les parts a judici verbal, que va tindre lloc el dia 22 de setembre de 2005, i en què la part actora es va ratificar en la seua demanda, mentre que el demandat no va comparéixer. El Ministeri Fiscal, en la persona de Dolores Ofrecio, no es va oposar a les mesures interessades per la demandant.
  
Sol·licitada la recepció del pleit a prova, es va procedir a la pràctica dels següents mitjans de prova, proposats per les parts i admesos per sa senyoria.
  
A instàncies de la part actora: documental (donar per reproduïda la que es troba en les actuacions).
  
El Ministeri Fiscal no va proposar cap prova.
  
4. Practicada tota la prova en el mateix acte, va quedar el pleit vist per a sentència.
  
5. En este procediment han de declarar-se com a fets provats els que es relaten a continuació:
  
1) José Manuel López Colazo i Manuela Cruz Fernández van mantindre una relació de convivència de fet, fruit de la qual van nàixer dos fills: Ainoa (7 d'octubre de 1990) i José Manuel (5 de desembre de 2003) López Cruz. (Fet provat per mitjà de les certificacions de naixement dels fills aportades amb la demanda.)
  
2) Este Jutjat va dictar, en data 27 d'octubre de 2004, interlocutòria amb la següent part dispositiva: «Que adoptava les mesures següents:
  
1. Atribuir a Manuela Cruz Fernández la guarda i custòdia dels seus dos fills menors, Ainoa i José Manuel López Cruz, amb la pàtria potestat compartida per ambdós progenitors.
  
2. Atribuir a la senyora Cruz Fernández i als seus dos fills l'ús de l'habitatge familiar, situat a Castelló de la Plana, Grup Perpetu Socors, carrer Llarg, número 21-A, baixos.
  
3. Establir un règim de visites entre el senyor López Colazo i els seus dos fills menors que, en defecte d'acord entre les parts, consistirà en els dissabtes des de les 10.00 fins a les 20.00 hores; els recollirà i tornarà al domicili matern a l'inici i final de cada visita.
  
4. José Manuel López Colazo pagarà, en concepte d'alçament de les càrregues familiars, la suma de 400 euros mensuals, que ingressarà en els cinc primers dies de cada mes en el compte bancari que designe l'esposa.
  
Estos efectes i mesures només subsistiran si en el termini de 30 dies des de la data de l'adopció s'interposa demanda per a la regulació definitiva de les conseqüències de la finalització de la convivència entre la demandant i el demandat.»
  
(Fet provat per mitjà del testimoni de la interlocutòria de 27 d'octubre de 2004 que es troba en el procediment de mesures prèvies 1.058/2004 que està unit al present procediment.)
  
3) No s'han acreditat circumstàncies noves i diferents de les que es van tindre en compte a l'adoptar les mesures provisionals en la interlocutòria de 27 d'octubre de 2004. (No existix cap prova respecte d'això.)
  
Fonaments jurídics:
  
1. En el present procediment, la part actora exercix demanda de guarda i custòdia sobre fills menors amb fonament en l'article 748.4t de la Llei d'Enjudiciament Civil i 770.6 del mateix text legal. En primer lloc, cal tindre present que per a la resolució i adopció de les presents mesures, ha de partir-se de la igualtat absoluta dels fills nascuts d'una unió de fet, respecte als matrimonials, donada la claredat de l'article 39 CE que assegura la protecció integral dels fills davant de la llei amb independència de la filiació; ha de dir-se, que en les unions de fet, quan s'extingixen, com en este cas, sorgixen previsions normatives que tenen com a destinataris als fills, ja que estos ?com ja s'ha indicat- són iguals davant de la llei amb independència de la seua filiació (article 39.2 CE) i haguts dins o fora del matrimoni, els pares han de prestar-los assistència de tot tipus (article 39.3 CE), precisament, entre altres motius, com diu la STC 15 de novembre de 1990 «...perquè la seua filiació i condició d'haguts dins o fora del matrimoni és el resultat de decisions alienes a estos», i en eixa assistència, dins de la pàtria potestat com a funció, és a dir, com a dret-deure, està vetlar per ells, tindre'ls en la seua companyia, alimentar-los, educar-los i procurar-los una formació integral, segons l'article 154.1 CC, deures i facultats que s'engloben dins del concepte de relacions paternofilials. No es pot oblidar que el criteri de la nostra jurisprudència actual apunta que tota la normativa legal reguladora de les mesures relatives als fills en els casos de nul·litat, divorci i separació, i per extensió als supòsits de cessament de la convivència en unions no matrimonials, està informada pel criteri primordial del favor filii, de tal forma que els acords sobre atenció i educació hauran de ser presos sempre en benefici del menor, i això suposa que ha d'atendre's, com a guia per a resoldre totes les qüestions que suscite l'exercici efectiu de la guarda i custòdia, a la formació integral dels fills, entesa com a adequat desenvolupament de les aptituds morals, intel·lectuals i físiques. Per això, no poden entendre's les pretensions de les parts en este litigi com a drets i interessos exclusius d'un o altre que queden afavorits o perjudicats per una sentència dictada a favor o en contra. Ha d'entendre's el pronunciament com una decisió que pretén, sobretot, vetlar per l'interés del menor i procurar per a ell una situació que l'afavorisca en la major mesura possible. La Llei 30/1981, de 7 de juliol, va alterar substancialment el criteri determinador de l'atribució de la guarda i custòdia dels fills menors en casos de crisi matrimonial, de tal manera que de concebre's com a un premi o càstig als esposos atesa la relació matrimonial en sentit estricte, va passar a considerar-se exclusivament en l'interés dels fills i en el manteniment de la unitat familiar mentre siga possible. Tal canvi, del qual és mostra l'article 92.2 del CC quant establix que «les mesures judicials sobre l'atenció i educació dels fills seran adoptades en benefici d'ells», es va reforçar encara més després de l'entrada en vigor de la Llei Orgànica 1/1996, de 15 de gener, en què s'exposa que «primarà l'interés superior dels menors sobre qualsevol altre interés legítim que poguera concórrer». Donant per reproduïts els raonaments compresos en els fonaments jurídics de la interlocutòria de 27 d'octubre de 2005, i no constant acreditades circumstàncies noves i diferents de les que allí es van tindre en compte per a aprovar les mesures provisionals, és procedent elevar estes a definitives.
  
2. Donada l'especial naturalesa de les pretensions deduïdes en este procediment, i no sent aplicables als procediments especials les regles contingudes en l'article 394 de la Llei d'Enjudiciament Civil, no és procedent imposar el pagament de les costes a cap dels litigants.
  
Vistos els preceptes legals citats i la resta de pertinent aplicació.
  
Decisió:
  
Que estimant la demanda formulada per la procuradora senyora Cruz Sorribes, en nom i representació de Manuela Cruz Fernández, contra José Manuel López Colazo, decrete l'adopció de les mesures següents:
  
1. Atribuir a Manuela Cruz Fernández la guarda i custòdia dels seus dos fills menors, Ainoa i José Manuel López Cruz, amb la pàtria potestat compartida per ambdós progenitors.
  
2. Atribuir a la senyora Cruz Fernández i als seus dos fills l'ús de l'habitatge familiar, sítia a Castelló de la Plana, Grup Perpetu Socors, carrer Llarg, número 21-A, baixos.
  
3. Establir un règim de visites entre el senyor López Colazo i els seus dos fills menors que, en defecte d'acord entre les parts, consistirà en els dissabtes des de les 10.00 fins a les 20.00 hores; els recollirà i els tornarà al domicili matern a l'inici i al final de cada visita.
  
4. José Manuel López Colazo pagarà, en concepte d'alçament de les càrregues familiars, la suma de 400 euros mensuals, que ingressarà en els cinc primers dies de cada mes en el compte bancari que designe l'esposa.
  
Estos efectes i mesures només subsistiran si en el termini de 30 dies des de la data de l'adopció s'interposa demanda per a la regulació definitiva de les conseqüències de la finalització de la convivència entre la demandant i el demandat.
  
Tot això sense realitzar expressa imposició de costes a cap litigant. Notifiqueu esta resolució a les parts, i feu-los saber que contra esta es pot interposar recurs d'apel·lació en el termini de cinc dies, que no suspendrà l'eficàcia de les mesures acordades.
  
Per a la notificació de la sentència al demandat José Manuel López Colazo, en ignorat parador, es lliuraran edictes que es publicaran al tauler d'anuncis d'este Jutjat i en el Diari Oficial de la Generalitat Valenciana. Esta és la meua sentència, que pronuncie, mane i firme. El jutge.
  
Publicació: l'anterior sentència la va llegir i publicar el jutge que l'ha dictada, estant constituït en audiència pública, el mateix dia del seu pronunciament, davant del secretari judicial. Done fe.
  
Atés el desconeixement de l'actual domicili o residència de la part demandada, per provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte en el Diari Oficial de la Generalitat Valenciana per a dur a efecte la diligència de notificació de sentència al demandat Manuel López Colazo.
  
Castelló de la Plana, 23 de setembre de 2005.- La secretària judicial: Montserrat Isabel Cabrera.
  
Diligència: Castelló de la Plana, 23 de setembre de 2005.